اسرائیلي عسکرو یو ځل بیا پر هغو فلسطینیانو ډزې کړې، چې د خوراکي توکو ترلاسه کولو په موخه راټول شوي وو۔

د فلسطین روغتیا وزارت وايي، چې په دې پېښه کې نږدې ۲۰ فلسطینیان شهیدان او شاوخوا ۱۵۰ نور ټپیان شوي دي۔

د راپورونو پر اساس په تېرو څو ورځو کې نږدې ۴۰۰ فلسطینیان د صهیونیستي رژیم له لوري داسې مهال شهیدان شوي، چې د مرستو په موخه راټول شوي وو۔

ورته مهال اسرائیلي یرغلګرو د غزې په مرکزي برخه او د النصیرت د کډوالو پنډغالي ته نږدې پر یوه کور هوايي برید کړی، چې د مېرمنو او ماشومان په ګډون ۳۶ فلسطینیان پکې شهیدان شوي دي۔

د فلسطین روغتیا وزارت وايي، چې پر غزه د صهیونیستي رژیم د بریدونو له پیل راهیسي ۳۱ زره او ۷۰۰ کسان شهیدان شوي دي